***Jakob der Lügner*** (sh. *Jakob Lažljivac*) je istočnonjemačko-čehoslovački igrani film snimljen 1974. godine u režiji Franka Beyera. Predstavlja adaptaciju istoimenim romanom Jureka Beckera inspiriranim stvarnim događajima u Lođskom getu za vrijeme Drugog svjetskog rata. Radnja se događa u jednoj istočnoevropskoj zemlji čije su jevrejske stanovnike njemački okupatori natjerali u geta, te izložili brutalnom zlostavljanju i stalnom odvođenju u logore smrti. Protagonist, koga tumači Vlastimil Brodský, je jedan od njegovih stanovnika koji svojim susjedima tvrdi da posjeduje ilegalnu radio stanicu te im donosi fantastične vijesti o savezničkim pobjedama i skorom dolasku osloboditelja, te im tako daje nadu i diže moral.

Projekt je originalno nastao kao Beckerov filmski scenarij, odobren i predviđen za produkciju u Beyerovoj režiji 1965. godine; do nje, međutim, nije došlo jer je u međuvremenu Beyer pao u nemilost vladajuće Jedinstvene socijalističke partije Njemačke, kao i problema sa tadašnjim poljskim vlastima, koje su zbog osjetljivosti teme odbile dati dozvolu za snimanje na svojoj teritoriji. Becker je umjesto toga scenarij preradio u roman, koji je objavljen 1969. godine te postigao veliki uspjeh i svom autoru donio mnoge prestižne nagrade. Becker je iskoristio zanimanje zapadnonjemačke TV-mreže ZDF za eventualnu ekranizaciju da istočnonjemačke vlasti konačno uvjeri da se film treba snimiti. Na kraju je film snimljen u koprodukciji sa Čehoslovačkom, gdje je geto "glumio" grad Most, predviđen za rušenje, ali još uvijek jedan od rijetkih sa netaknutom arhitekturom iz predratnog doba. 

Film je svoju premijeru imao u crno-bijeloj verziji na programu istočnonjemačkog državnog TV-kanala DFF, dok je verzija u boji premijerno prikazana u kino-dvoranama na proljeće. U ljeto je postao prvi istočnonjemački film prikazan na festivalu u tadašnjem Zapadnom Berlinu, gdje je Vlastimir Brodsky osvojio Srebrni medvjed za najboljeg glumca. Film je izvezen u niz zemalja, i dobio je brojne pohvale. Među zapadnim kritičarima se često navodilo da je *Jakob der Lügner* gotovo u potpunosti lišen komunističke propagandne, a među današnjim kritičarima se navodi kao jedno od rijetkih istočnonjemačkih ostvarenja koje se može nazvati filmom o Holokaustu u modernom smislu riječi.

Godine 1999. je snimljen hollywoodski remake *Jacob the Liar* sa Robinom Williamsom u glavnoj ulozi.

Uloga
-----

* Vlastimil Brodský – Jakob Heym (njem. sinkronizacija: Norbert Christian)
* Erwin Geschonneck – Kowalski
* Henry Hübchen – Mischa
* Blanche Kommerell – Rosa Frankfurter
* Armin Mueller-Stahl – Roman Schtamm
* Peter Sturm – Leonard Schmidt
* Dezső Garas – Herr Frankfurter (njem. sinkronizacija: Wolfgang Dehler)
* Margit Bara – Josefa Litwin (njem. sinkronizacija: Gerda-Luise Thiele)
* Reimar J. Baur – Herschel Schtamm
* Zsuzsa Gordon – Frau Frankfurter (njem. sinkronizacija: Ruth Kommerell)
* Friedrich Richter – Dr. Kirschbaum
* Manuela Simon – Lina
* Hermann Beyer – Dežurni oficir

* Klaus Brasch – Josef Neidorf
* Jürgen Hilbrecht – Schwoch

Vanjske veze
------------

* *Jacob the Liar* na IMDb-u (`en`)

| * p
* r
* u
Filmovi koje je režirao Frank Beyer |
| --- |
| Feature films | 
* *Zwei Mütter* (1957)
* *Das Stacheltier: Fridericus Rex* (1957)
* *Das Stacheltier: Das Gesellschaftsspiel* (1957)
* *Eine alte Liebe* (1959)
* *Five Cartridges* (1960)
* *Star-Crossed Lovers* (1962)
* *Naked Among Wolves* (1963)
* *Carbide and Sorrel* (1963)
* *Trace of Stones* (1966)
* *Jacob the Liar* (1975)
* *Das Versteck* (1978)
* *The Turning Point* (1983)
* *Bockshorn* (1984)
* *Der Bruch* (1989)
* *Der Verdacht* (1991)

 |
| TV-filmovi | 
* *Rottenknechte* (1971)
* *Die sieben Affären der Doña Juanita* (1973)
* *Geschlossene Gesellschaft* (1981)
* *Die zweite Haut* (1981)
* *Ende der Unschuld* (1991)
* *Sie und Er* (1992)
* *The Last U-Boat* (1992)
* *Das große Fest* (1992)
* *Wenn alle Deutschen schlafen* (1995)
* *Nikolaikirche* (1995)
* *Der Hauptmann von Köpenick* (1997)
* *Abgehauen* (1998)

 |